Tumelelo ya motho yo o rotseng tiro, e neelwa batswantle ba ba ratang go rola tiro ba le mo Aforika Borwa.
Neela bopaki jwa lotseno la bonnye jo bo kana ka R25 000 ka kgwedi lo lo tswang mo letloleng la phenšene kgotsa anyuithi ya go rola tiro e e ka se keng ya emisiwa kgotsa fa madiotlhe e ka nna a a seng ka fa tlase ga dimilione di le R15.
Fa o batla go dira, o tshwanetse go neela bopaki ba gore ga go na moagi wa Aforika Borwa yo o ka tsayang tiro e o e kopileng.
Tlhagisa konteraka ya bothapi e e tswang kwa mokgatlhong o o tlabeng o o direla e na le dintlha tsotlhe tse di tlhokegang tsa ka ga mokgatlho o.
Neela setifikeiti sa moento wa letshoromo le le setlha fa o eta kgotsa fa o ikaelela go eta mo lifelong le le nang le bolwetsi jwa letshoromo le le setlha. Setifikeiti se ka se ke sa tlhokega fa o kile wa eta kgotsa fa o ikaelela go eta go fapoga lefelo leo kgotsa fa kopo e dirilwe mo Aforika Borwa.
Duela madi a peeletso. Madia a jalo a peeletso, ga a busediwe morago go mmeeletsi morago ga go tsamaya kgotsa morago ga go neelwa tumelelo. O ka duela madi a peeletso ka tšheke e e kannweng kgotsa karata ya kerediti kwa mafelong a a nang le ditirelo tse di jalo.
Tlhagisa setifikeiti se se go phimolang melato yotlhe sa mapodisi, mmogo le depegelo tsa pholo le tsa radioloji. Basadi ba baimana le bana ba ba ka fa tlase ga dinyaga di le 12, ga ba tlhoke go neela pegelo ya radioloji.
Tirelo e, e tsaya bogolo jwa nako e e ka nnag malatsi a le 30.